Ma yella nuɣal ɣer tiɣbula, lmaɛna-s ad nsemres leḥsabat i yettuxedmen di tmura tibeṛaniyin, ur aɣ-yettɛawan ara i wakken ad d-nefk tifrat i wugur-agi, acku beṭṭu aḍablan (timanaḍin, tiɣiwanin, lwilayat) i sexddamen di Lezzayer akked Lmaṛuk ur yerkid ara, yettbeddil seg tallit ɣer tayeḍ, ɛawden-asent beṭṭu acḥal d abrid, ur aɛdilent ara deg uswir asnalsa, amedya lwilaya s Sṭif zik, tella tesɛa tamnaḍt n Leqbayel tamecṭuht i yettmeslayen s tmaziɣt, lamaɛna tesɛa diɣen aḥric ameqran n temnaḍt yettmeslayen s ta3ṛabt. Ihi iwakken ad nsaweḍ ad d-nefk amḍan n wid yettmeslayen s tmaziɣt yesefk fell-aɣ ad nexddem tazrawt i yal tamnaḍt, d acu kan ilaq ad nebdu seg tmurt tanaṣlit. U mebla ccek ad illin yinadiyen deg wannar-agi i temnaḍin n tlisa.